
Ministru kabineta sēdes protokollēmums

Noteikumu projekts "Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.4. pasākuma "Energoefektivitātes paaugstināšana valsts ēkās" un 2.1.1.7. pasākuma "Valsts iestāžu infrastruktūras optimizācija" īstenošanas noteikumi"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Noteikt, ka 2025. gadā līdz brīdim, kamēr tiks noslēgta vienošanās par projekta īstenošanu ar Centrālo finanšu un līgumu aģentūru kā Eiropas Savienības fondu 2021.–2027. gada plānošanas perioda sadarbības iestādi (turpmāk – sadarbības iestāde), Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.4. pasākuma "Energoefektivitātes paaugstināšana valsts ēkās" (turpmāk – 2.1.1.4. pasākums) īstenošanas uzsākšanai nepieciešamo finansējumu līdz 18 198 653 euro (tai skaitā Eiropas Reģionālās attīstības fonda finansējums 15 468 855 euro un valsts budžeta līdzfinansējums 2 729 798 euro) attiecināmo izmaksu segšanai finansējuma saņēmējiem un to padotības iestādēm (ja attiecināms) nodrošina no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" normatīvajos aktos noteiktajā kārtībā, tai skaitā:
· 3.1. Labklājības ministrijai kā 2.1.1.4. pasākuma plānotajam finansējuma saņēmējam 2025. gadā līdz 6 790 216 euro;
· 3.2. Izglītības un zinātnes ministrijai kā 2.1.1.4. pasākuma plānotajam finansējuma saņēmējam 2025. gadā līdz 626 131 euro;
· 3.3. Iekšlietu ministrijai kā 2.1.1.4. pasākuma plānotajam finansējuma saņēmējam 2025. gadā līdz 5 837 936 euro;
· 3.4. Veselības ministrijai kā 2.1.1.4. pasākuma plānotajam finansējuma saņēmējam 2025. gadā līdz 927 813 euro;
· 3.5. Finanšu ministrijai kā 2.1.1.4. pasākuma plānotajam finansējuma saņēmējam 2025. gadā līdz 1 247 691 euro;
· 3.6. Latvijas Republikas Saeimai kā 2.1.1.4. pasākuma plānotajam finansējuma saņēmējam 2025. gadā līdz 1 263 491 euro apmērā;
· 3.7. Viedas administrācijas un reģionālās attīstības ministrijai kā 2.1.1.4. pasākuma plānotajam finansējuma saņēmējam 2025. gadā līdz 669 161 euro;
· 3.8. Zemkopības ministrijai kā 2.1.1.4. pasākuma plānotajam finansējuma saņēmējam 2025. gadā līdz 836 214 euro.
· 4. Ekonomikas ministrijai nekavējoties informēt Ministru kabinetu, ja izmaksas, kas 2.1.1.4. pasākumā veiktas pirms projekta iesnieguma apstiprināšanas, varētu netikt vai netiek attiecinātas finansēšanai no Eiropas Reģionālās attīstības fonda, sagatavojot attiecīgu informatīvo ziņojumu, kurā detalizēti aprakstīta esošā situācija, neatbilstības rašanās cēloņi un finansiālā ietekme, un sniegt fiskāli neitrālu priekšlikumu vai aprakstu situācijas risinājumam, lai turpinātu projekta īstenošanu.
· 5. Pieņemt zināšanai, ka 2.1.1.4. un 2.1.1.7. pasākuma ietvaros tiek nodrošināta iespēja saņemt atbalstu konkrēto ēku virzībai uz nulles patēriņa ēkām, taču attiecīgais nosacījums nav noteikts kā obligāts. Attiecīgi 2.1.1.4. un 2.1.1.7. pasākuma rezultāti sniegs ieguldījumu aktualizētā Nacionālā enerģētikas un klimata plāna 2021.–2030. gadam mērķu sasniegšanā attiecībā uz publiskā sektora nulles patēriņa ēkām, tomēr negarantēs to pilnīgu izpildi.
· 6. Pamatojoties uz Ministru kabineta 2024. gada 12. jūlija rīkojuma Nr. 573 "Aktualizētais Nacionālais enerģētikas un klimata plāns 2021.–2030. gadam" 8. punktu, Ekonomikas ministrijai, grozot Eiropas Savienības fondu vai cita publiskā finansējuma apguvei noteiktos politikas plānošanas dokumentus vai tiesību aktus, izstrādāt tādus publiskā finansējuma apguves kritērijus un nosacījumus, kas tiešā veidā vērsti uz aktualizētajā Nacionālajā enerģētikas un klimata plānā 2021.–2030. gadam noteikto mērķu sasniegšanu.
· 7. Ekonomikas ministrijai sniegt priekšlikumus Ministru kabinetam par iespējamo rīcību, ja netiek saņemts pozitīvs Eiropas Komisijas lēmums par grozījumiem Eiropas Savienības Kohēzijas politikas programmā 2021.–2027. gadam.

